Kerajang aluminium

Kerajang aluminium ialah aluminium yang dibentuk menjadi kerajang nipis dengan ketebalan kurang daripada 0.2 mm; namun kerajang lebih nipis daripada 6 μm juga biasa digunakan. Kerajang untuk kegunaan rumah biasanya berukuran 0.016 mm tebal manakala  kerajang tugas berat rumah foil berketebalan 0.024 mm. Aluminium yang diproses sebegini mudah dilentur sehingga boleh dibengkok atau dibalut keliling objek. Kerajang jenis lebih nipis bersifat rapuh dan kadangkalanya dilapisi bahan-bahan lain seperti plastik atau kertas agar ia lebih berguna.

 Sifat 
Kerajang aluminium yang lebih tebal daripada 25 µm tidak telap kepada oksigen dan air. Kerajang lebih tipis daripada ketebalan ini menjadi sedikit telap kerana lubang-lubang halus yang terhasil daripada proses pembentukannya.

Kerajang ini mempunyai satu sisi yang berkilat dan satu sisi yang kemayangan (matte) juga hasil daripada penggilingan aluminium mentah, di mana dua kepingan aluminium digilingkan bersama-bersama untuk cukup muat ke dalam ruang antara penggiling. Maka, bahagian luarnya tampak menggilap manakala bahagian dalamnya kelihatan kusam sebelum kedua-dua kepungan tersebut dipisahkan. Foil mungkin mempunyai lapisan tidak melekat pada hanya satu pihak. Daya pemantulan kerajang aluminium yang lebih licin ialah 88% manakala kerajang yang lebih kusam mempunyai daya pemantulan sebanyak kira-kira 80%.

 Kegunaan 
Pembungkusan aluminium digunakan atas kebolehannya melindungi bahan-bahan makanan dan farmaseutikal daripada cahaya dan oksigen yang boleh menguraikan kandungan lemak sehingga melepaskan bau tengik, kelembapan dan bakteria serta bau-bauan yang menjejaskan rasa kandungan tersebut. Ia juga digunakan dalam kaedah barbeku makanan yang lembut, seperti cendawan dan sayuran.

Kerajang ini turut digunakan sebagai bahan penebat; yakni sebagai pengadang atau pemantul radiasi, penukar haba (bersifat mengalirkan haba) mahupun sebagai pelapik wayar (menebat dan mengalirkan elektrik).

 Rujukan 

 Pautan luar 
 Aluminium Foil dariHow Products Are Made, jilid 1, Thomson Gale (2005).
 How It's Made: Aluminium Foil - episod dokumentari How It's Made mengenai pembuatan kerajang ini di YouTube.
Kategori:Aluminium
Kategori:Kerja logam
Kategori:Bahan pembungkus